SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Lucia Király Csajka, Mgr.	
Znalosť cudzích jazykov:	AJ, NJ	

2.	Zahraničná pracovná cesta

Štát / mesto:	Spojené kráľovstvo VB a Severného Írska	
Názov a adresa 
prijímajúcej organizácie:	British Council, Bridgewater House, Manchester	
Účel cesty:	Pracovná skupina zameraná na prípravu novej stratégie v rámci Inklúzie a Kultúrnej diverzity programu Erasmus+	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
23.6	Privítanie a úvod.
Predstavenie zmyslu prepojenia inklúzie a kultúrnej diverzity v rámci jednej stratégie.
Príležitosti a ohrozenia v rámci inklúzie v novom programe 
Prezentácia záverov z prvého okrúhleho stola zameraného na tvorbu Stratégie inklúzie a kultúrnej diverzity (2014-2020)	
24.6	Prepojenie stratégie na jednotlivé politiky
Spätná väzba od Národných agentúr na Stratégiu inklúzie (2007-2013)
TCA plán a jeho využitie na podporu inklúzie a diverzity
Možnosti podpory inklúzie a diverzity prostredníctvom Kľúčovej akcie 2
Vstupné školenie na tému inklúzia a diverzita a jeho obsahová náplň 	
25.6	Hodnotenie a odchod účastníkov	

4.	Stručný priebeh rokovaní

Stretnutie bolo určené pre projektových manažérov zodpovedných za Inklúziu a Diverzitu v rámci programu Erasmus+. 
Cieľom stretnutia bolo zapojiť pracovníkov Národných agentúr do procesu revidovania a prípravy novej stratégie na roky 2014-2020.
Stretnutia sa zúčastnili sa 10 pracovníci Národných agentúr, 2 zástupcovia z podporného centra v rámci inklúzie (SALTO Inclusion), 2 zástupcovia z podporného centra kultúrna diverzita (SALTO Cultural Diversity) a zástupca z Európskej komisie.

Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
23.6	 Diskusia na tému inklúzie a kultúrnej diverzity 
Skupina sa zhodla, že obidva procesy sú navzájom prepojené. V rámci inklúzie je dôležité podporovať kultúrnu rozmanitosť a zároveň znižovať bariéry vylúčenia.  Vzhľadom na danú skutočnosť bude nová stratégia na roky 2014-2020 zameraná na obidve oblasti.
Príležitosti a ohrozenia v rámci inklúzie a rozmanitosti v novom programe 
Účastníci boli rozdelení do skupín v ktorých mali diskutovať o možnostiach príp. ohrozeniach, ktoré prináša nový program.
Príležitosti
-	Možnosť vytvárať viac synergií s národnými a miestnymi autoritami a uplatňovať medzisektorový prístup v rámci Kľúčovej akcie 2 – Strategické partnerstvá
-	Výmena „know how“ medzi jednotlivými sektormi
-	Možnosť zavádzania alebo testovania celoplošných opatrení
Ohrozenia
-	- Chýbajúce zdroje na podporu organizácií pracujúcich s mladými ľuďmi s nedostatkom príležitostí (TCA, národné iniciatívy); odporúčanie: umožniť realizáciu TCA aktivít na národnej úrovni v rámci inklúzie, dovtedy využívať spoluprácu s jazykovo príbuznými krajinami, príp. zdroje na národnej úrovni
-	-   Spôsob výpočtu cestovných nákladov môže byť pre niektorých mladých ľudí, najmä pre tých, ktorí  pochádzajú z vidieckych oblastí bariérou
-	- V novom programe taktiež chýba špecifická podpora pre zapojenie koučov
-	- Chýbajúce špecifické otázky týkajúce sa začlenenia mladých ľudí s nedostatkom príležitostí vo formulári žiadosti
-	Zo strany zástupkyne Európskej komisie bolo viackrát zdôraznené, že dané ohrozenia je potrebné komunikovať a snažiť sa o presadenie zmeny.
-	
Prezentácia najdôležitejších výsledkov z diskusií v rámci okrúhleho stola, ktorý sa uskutočnil v Bruseli 7. marec 2014. Stretnutia sa zúčastnili experti z 12 krajín, ktorí pracujú s rôznymi cieľovými skupinami v rámci inklúzie a ktorí identifikovali dôležité faktory v rámci inklúzie mladých ľudí do programu Erasmus+ :

Tvorba projektu
-	Holistický prístup k mladým ľuďom 
-	Participatívny prístup – zapojenie mladých ľudí od samého začiatku
-	Profesionálny prístup – pri práci s danými cieľovými skupinami nie je možné zapájať dobrovoľníkov bez dostatočných skúseností
-	Kvalitné partnerstvo – v rámci projektov, ktoré zapájajú mladých ľudí s nedostatkom príležitostí je dôležité, aby sa partneri dobre poznali a mohli si dôverovať
Podpora
-	Školiaca stratégia – zabezpečiť podporu pracovníkov s mládežou prostredníctvom školiacich aktivít zameraných na špecifické oblasti v rámci inklúzie a diverzity
-	Zabezpečiť prehľad o možnostiach podpory aj mimo programu Erasmus + 
-	Podpora prostredníctvom mimoriadnych nákladov
Potrebné zapracovať do stratégie
-	Hodnotenie a monitoring
-	Dlhodobý výskum – zaznamenať progres mladých ľudí s nedostatkom príležitostí
-	Zabezpečiť „bonus“/ocenenie pre organizácie, ktoré pracujú so skupinami mladých ľudí s nedostatkom príležitostí
Potrebné zmeniť 
-	V komunikácii používať jednoduchší jazyk
-	Cestovné – zmeniť tak ako to bolo v predchádzajúcom programe, pri súčasnom nastavení to znevýhodňuje mladých ľudí z vidieckych oblastí
-	Potreba podpory na národnej úrovni v rámci TCA pre organizácie pracujúce s mladými ľuďmi s nedostatkom príležitostí 
-	Zapracovať do žiadosti otázky týkajúce sa inklúzie – kapacita organizácie pracovať s danou cieľovou skupinou, definovať prekážky cieľovej skupiny v porovnaní s ich rovesníkmi
Očakávaná podpora zo strany Národných agentúr a center SALTO
-	Propagácia a advokácia – kampane zamerané na špecifické témy, cieľové skupiny a oblasti, využívania nových médií, zapojenie samotných mladých ľudí
-	Uznanie – zabezpečiť uznanie/ocenenie organizácií za ich výsledky v rámci začleňovania mladých ľudí s nedostatkom príležitostí napr. prostredníctvom ocenenia v rámci Týždňa mládeže
-	Podpora sieťovania medzi organizáciami	
24.6	Prepojenie stratégie na jednotlivé politiky
Prezentácia Mariann-Ingrid Klingberg z Generálneho riaditeľstva pre vzdelávanie, kultúru a mládež EK
Prezentácia strategických dokumentov na európskej úrovni vo vzťahu k inklúzii: Európa 2020, Stratégia EÚ pre mládež, EÚ správa o mládeži a prepojenie na štruktúrovaný dialóg 2013-2014
Spätná väzba od Národných agentúr na Stratégiu inklúzie (2007-2013)
Účastníci boli rozdelení do skupín, pričom každá skupina dostala časť Stratégie na roky 2007-2014 s úlohou pripomienkovať a určiť, čo je potrebné prepracovať pri tvorbe novej stratégie a čo je dobré ponechať. Sumár pripomienok bude spracovaný v Záverečnej správe, ktorú pripravuje SALTO Inclusion a pripomienky budú zapracovaný do novej novej stratégie.
Možnosti podpory inklúzie a diverzity prostredníctvom Kľúčovej akcie 2 a TCA
Účastníci mali priestor rozmýšľať nad možnosťami spolupráce v rámci KA2 alebo v rámci TCA plánu. Tento priestor som využila na stretnutie s kolegyňami s rakúskej a maďarskej Národnej agentúry s cieľom budúcej spolupráce zameranej na podporu Európskej dobrovoľníckej služby v rómskych komunitách. Výstup uvádzam v časti Odporúčané závery.
Vstupné školenie na tému inklúzia a diverzita a jeho obsahová náplň
Zástupcovia z centra SALTO predstavili zámer realizovať školenie pre zamestnancov agentúr, ktorý nie sú zodpovední za agendu inklúzie a rozmanitosti. Cieľom školenia má byť oboznámiť so špecifikami agendy aj iných kolegov, aby v každej agentúre bol okrem zodpovednej osoby aj ďalší zamestnanec, ktorý rozumie danej agende.  

Časový harmonogram aktivít
2 Okrúhle stoly s expertmi:
Brusel, 7. marec 2014 – zozbieranie návrhov a príkladov dobrej praxe od expertov 
Londýn 12. september 2014 – zozbierania spätnej väzby na výstupy z predchádzajúcej skupiny  

Edinburgh, 23-25. jún 2014 - Podporná skupina v rámci Inklúzie a rozmanitosti 
Brusel 3. december 2014 - Otváracie podujatie ku stratégii
Belgicko, 4-5. december 2014 – úvodné školenie pre zamestnancov NA o inklúzii a rozmanitosti
	
25.3	Hodnotenie a odchod účastníkov	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
V rámci stretnutia som prezentovala možnosť spolupráce v rámci inklúzie rómskej mládeže do programu Erasmus+, ktorá bude zameraná na podporu rozvoja Európskej dobrovoľníckej služby v rómskych komunitách. Záujem o spoluprácu prejavila maďarská a rakúska Národná agentúra, kde sa otvára možnosť prepojenia na aktivity v rámci spolupráce krajín poddunajského regiónu. Najbližšou aktivitou bude pracovná skupina na konci roku 2014, kde sa dohodnú detaily spolupráce a možnosť spolupráce sa ponúkne aj ostatným partnerom. Slovenská Národná agentúra bude hosťovať danú aktivity na začiatku roka 2015. 
Delegovať jedného zástupcu zo slovenskej Národnej agentúry, ktorý sa zúčastní školenia na Inklúziu a kultúrnu rozmanitosť.	

6.	Prehľad prinesenej dokumentácie a miesto jej uloženia 

Zo stretnutia som nedoniesla žiadnu dokumentáciu. Koncom júla SALTO Inclusion zašle podrobnú správu zo stretnutia, miesto uloženia správy: X:\Public\MLADEZ_V_AKCII\OMIM\NA MvA\Horizontalne temy\Inclusion	

7.	Osobitne vyhodnotený očakávaný prínos ZPC 

Účasť na prac. skupine bola pre mňa dôležitá, keďže sa pripravuje nová stratégia na európskej úrovni a je dôležité, aby pri jej príprave boli zapracované skúsenosti a expertíza slovenskej Národnej agentúry. Vďaka účasti som taktiež získala prehľad o pripravovaných aktivitách v rámci Inklúzie a rozmanitosti na európskej úrovni, ako aj o výstupoch z prvého okrúhleho stola s expertmi. Zároveň som využila priestor na sieťovanie a diskutovala som s kolegami možné formy budúcej spolupráce. 	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
O výsledkoch služobnej cesty budem informovať svojich kolegov v rámci pravidelnej porady oddelenia.	

Súhlasím so zverejnením tejto správy na internete

Dátum:	2. júla 2014	
Správu vypracoval
(meno a priezvisko, podpis):	Lucia Király Csajka	
Správu schválil
(meno a priezvisko, podpis):